钦定古今图书集成/明伦汇编/氏族典/第267卷 > 王能
## 钦定古今图书集成/明伦汇编/氏族典/第267卷 > 王能

按《宋史王能传》：“能，广济定陶人。初事州将袁彦，太宗
在晋邸，召置左右。即位，补内殿直，久之，领潘州刺史。
咸平初，自捧日右厢都指挥使出为济州团练使，知
静戎军。北敌来寇，能击走之。景德初，擢本州防御使。
大中祥符二年，诏合镇、定两路部署为一，命能领之。
明年，召入，拜侍卫步军副都指挥使。祀汾阴礼成，加”
领振武节度兼知定州。八年，表求入觐，许之。天禧元
年，转都指挥使、领保静军节度。明年，卒。